Töö juures selgus täna, et mu kahtlused osutusid tõeks - nimelt kehtivad paljud suuremad soodustused neile, kes siin vähemalt kaks kuud töötavad. Kõigile, kes minuga koos saabusid ja kellega ma rääkinud olen, tehti aga (nagu mullegi) leping, millel kahest kuust paar päeva puudu jääb. Seega ei saa ma näiteks üldse tasuta päevapileteid (st ei saa sõpru tasuta Disneylandi viia) ja mulle ei taheta isegi pangakaarti anda. Õnneks tundub, et lennupiletite eest saab ikka raha tagasi ja  kuupileti eest ka, aga ausalt öeldes pole ma selles ka päris kindel. Ühesõnaga suurfirmad toimivad igal pool ühtmoodi.